b'\n_START_ARTICLE_\nLungsod ng Zamboanga\n_START_SECTION_\nKasaysayan\n_START_PARAGRAPH_\nAng pangalang Zamboanga ay hango sa wikang Subanen na "sabuan," at sa wikang Malay na "jambangan" (daungan ng mga bulaklak). Ang Fort Pilar, na ngayo\'y isang dambana ng Nuestra Senora del Pilar, ay itinatag noong 1635\xc2\xa0ng pamahalaang kolonyal ng Kastila. Sa panahong Amerikano at bago ang Ikalawang Digmaang Pandaigdig, naging sentro ang Zamboanga ng kalakalan, edukasyon, at pamahalaan ng buong Kamindanawan. Noong Oktubre 12, 1936 ay naging ganap na chartered city sa pamamagitan ng Commonwealth Act No. 39 na inilagda ni Pang. Manuel L. Quezon._NEWLINE_Sa kasalukuyan ay binansagang Lungsod Latino ng Asya sa halip ng pagiging Lungsod ng mga Bulaklak.\n_START_SECTION_\nHeograpiya\n_START_PARAGRAPH_\nSa kabuuang land area ng 1,483.38 sq. km., ang Zamboanga ay ang ikatlong pinakamalaking lungsod ng Pilipinas sa lupain. Ito ay nasa 460 milya nautica sa timog ng Maynila (mga 850\xc2\xa0km), 365 nautical miles sa hilaga-silangan ng Kota Kinabalu sa Malaysia (mga 700\xc2\xa0km), at 345 nautical miles sa Hilaga Silangan ng Manado sa Indonesia (mga 650\xc2\xa0km)._NEWLINE_Ang Lungsod ng Zamboanga ay may kabuuan ng 98 barangay at 28 isla.\n_START_SECTION_\nPamahalaan\n_START_PARAGRAPH_\nAng lungsod ng Zamboanga ay naging "highly-urbanized" ayon sa Local Government Code noong 1983, hiwalay sa lalawigan ng Zamboanga del Sur. Nagkaroon ng isang distrito kongresyonal noong 1984 hanggang 2007, nang hinati sa dalawa ang Zamboanga sa pagkakaroon ng dalawang kumakatawan sa kongreso. Bawat distrito ay mayroong representative at walong konseho. Si Beng Climaco ang kasalukuyang alkalde sa ikalawang termino. Ang kanyang tiyuhin, si Cesar Climaco, ay naglingkod bilang alkalde ng tatlong termino hanggang sa kanyang pagkamatay noong Nobyembre 14,1984. Siya ay binaril ng di kilalang gunman.\n_START_SECTION_\n(Ang wika ng himno o awit ay maaaring mula sa Wikang Kastila o Espanyol, o hindi kaya ay mula sa makalumang Wikang Chavacano na hindi pa masyadong naimpluwensiyahan ng mga ibang wika sa Filipinas at ng wikang Ingles sa \'di gaya sa mas moderno at kasalukuyang Wikang Chavacano na higit nang lumayo mula sa Wikang Kastila o Espanyol na siyang malaking basehan o pinagbatayan, pinagmulan, o inang-wika nito .)\n_START_PARAGRAPH_\nZamboanga Hermosa,_NEWLINE_Preciosa, perlita_NEWLINE_Orgullo de Mindanao_NEWLINE_Tus bellas dalagas_NEWLINE_Son las que hermosean_NEWLINE_Tu deliciosa ciudad._NEWLINE_Flores y amores_NEWLINE_que adornan su jard\xc3\xadn_NEWLINE_Eres la imagen_NEWLINE_de bello Ed\xc3\xa9n_NEWLINE_Zamboanga hermosa,_NEWLINE_Preciosa, perlita_NEWLINE_Orgullo de Mindanao._NEWLINE_Flores y amores_NEWLINE_que adornan su jard\xc3\xadn_NEWLINE_Eres la imagen_NEWLINE_de bello Ed\xc3\xa9n_NEWLINE_Zamboanga hermosa,_NEWLINE_Preciosa, perlita_NEWLINE_Orgullo de Mindanao._NEWLINE_(Paraan: Ito ay inaawit lagi pagkatapos ng Lupang Hinirang at bago o pagkatapos ng Panunumpa sa Watawat o Panatang Makabayan kung mayroon, o di kaya\'y pagkatapos ng Lupang Hinirang kung walang Panatang Makabayan o Panunumpa sa Watawat._NEWLINE_Palakumpasan: Ito ay inaawit at ikinukumpas sa palakumpasang 3/4. _NEWLINE_Pagkakataon: Inaawit ito bago magsimula ang mga pagpupulong ng konseho at ng lokal na gobyerno sa paraang nakasaad sa taas. Kadalasan o lagi rin itong inaawit sa paraang nakasaad sa taas bago ang mga pulong, pista, at mga okasyong panggobyerno, at pampaaralan, at madalang o di kaya\'y hindi sa mga samut-sari o personal na okasyon. Ito rin ay inaawit sa paraang nakasaad sa taas bago at pagkatapos ng isang araw na pag-aaral o klase sa mga mababang paaralang panggobyerno o kahit sa mga pribadong paaralang elementarya araw-araw mula Lunes hanggang Biyernes, at bago ng pag-aaral o klase sa Lunes at pagkatapos ng pag-aaral o klase sa Biyernes o sa parehong paraan ng mababang paaralan, para sa mga mataas na paaralan at dalubhasaan o kolehiyo at ibang mataas na pag-aaral na mga institusyon, akademya, palaturuan, o paaralan.)\n_START_SECTION_\n(Ito ay ang pagsasalin ng awit o himno sa wikang Pambansa, ang wikang Filipino.)\n_START_PARAGRAPH_\nZamboangang Maganda,_NEWLINE_Pinakamamahal, perlita (isang uri ng hiyas o bato)_NEWLINE_Pagmamalaki ng Mindanao_NEWLINE_Iyong mga magagandang dalaga_NEWLINE_Sila ang mga yaong nagpapaganda sa_NEWLINE_Iyong kaaya-ayang lungsod._NEWLINE_Mga bulaklak at mga pag-ibig_NEWLINE_na gumagayak sa kanyang hardin_NEWLINE_Ikaw ay ang larawan_NEWLINE_ng magandang Eden (hardin ng Eden)_NEWLINE_Zamboangang maganda,_NEWLINE_Pinakamamahal, perlita (isang uri ng hiyas o bato)_NEWLINE_Pagmamalaki ng Mindanao._NEWLINE_Mga bulaklak at mga pag-ibig_NEWLINE_na gumagayak sa kanyang hardin_NEWLINE_Ikaw ay ang larawan_NEWLINE_ng magandang Eden (hardin ng Eden)_NEWLINE_Zamboangang maganda,_NEWLINE_Pinakamamahal, perlita (isang uri ng hiyas o bato)_NEWLINE_Pagmamalaki ng Mindanao.'